
AIŠKINAMASIS RAŠTAS
DĖL SAVIVALDYBĖS TARYBOS 2026 M. BIRŽELIO 25 D. SPRENDIMO NR. 1-242 „DĖL VALSTYBĖS ILGALAIKIO MATERIALIOJO TURTO PERĖMIMO PANEVĖŽIO MIESTO SAVIVALDYBĖS NUOSAVYBĖN  IR JO PERDAVIMO PANEVĖŽIO NEKILNOJAMOJO TURTO VALDYMO CENTRUI“ PAKEITIMO

2026 m. rugsėjo 9 d.
Panevėžys

1. Sprendimo projekto tikslai ir uždaviniai: 
Lietuvos Respublikos sveikatos apsaugos ministerija 2026 m. rugsėjo 2 d. raštu Nr. 10-2919 informavo, kad rengiant Lietuvos Respublikos Vyriausybės nutarimo „Dėl ilgalaikio materialiojo turto perdavimo Panevėžio miesto savivaldybės nuosavybėn“ projektą reikia patikslinti Panevėžio miesto savivaldybės tarybos 2026 m. birželio 25 d. sprendime Nr. 1-242 „Dėl valstybės ilgalaikio materialiojo turto perėmimo Panevėžio miesto savivaldybės nuosavybėn ir jo perdavimo Panevėžio nekilnojamojo turto valdymo centrui“ (toliau – Sprendimas) nurodytą savivaldybių savarankiškąją funkciją. 
Sprendimo preambulė papildoma LR Vietos savivaldos įstatymo 6 straipsnio 4 punktu, kuriame nurodyta savivaldybių savarankiškoji funkcija – biudžetinių įstaigų steigimas ir išlaikymas (...).

2. Siūlomos teisinio reguliavimo nuostatos, laukiami rezultatai: 
Vadovaujantis Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Taryba priimtus sprendimus gali sustabdyti, juos pakeisti ar panaikinti, jeigu teisės aktai nenustato kitaip.

3. Lėšų poreikis ir šaltiniai: 
Savivaldybė išlaidų neturės.

4. Sprendimui priimti reikalingi pagrindimai, skaičiavimai ar paaiškinimai: 
Sprendime bus aiškiau nurodyta, kokių funkcijų įgyvendinimui perimamas valstybės turtas.

5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius atsižvelgdamas į Lietuvos Respublikos sveikatos apsaugos ministerijos 2026 m. rugsėjo 2 d. raštą.

PRIDEDAMA:
1. Lietuvos Respublikos sveikatos apsaugos ministerijos 2026 m. rugsėjo 2 d. rašto Nr. 10-2919 „Dėl Lietuvos Respublikos Vyriausybės nutarimo Dėl ilgalaikio materialiojo turto perdavimo Panevėžio miesto savivaldybės nuosavybėn“ projekto“ elektroninio dokumento nuorašas, 6 l.;
2. Panevėžio miesto savivaldybės tarybos 2026 m. birželio 25 d. sprendimo Nr. 1-242 „Dėl valstybės ilgalaikio materialiojo turto perėmimo Panevėžio miesto savivaldybės nuosavybėn ir jo perdavimo Panevėžio nekilnojamojo turto valdymo centrui“ lyginamasis variantas, 1 l. 

Turto valdymo skyriaus vyr. specialistė			Jolanta Petrauskė
